Арганізавалі спаборніцтва раённы аддзел адукацыі, спорту і турызму і Цэнтр дадатковай адукацыі дзяцей і моладзі Камянца. На працягу многіх гадоў вядучым чэмпіянату з’яўляецца дырэктар Вярховіцкай сярэдняй школы І.В.Ляшчук. Дзякуючы гэтаму цікаваму і неабыякаваму чалавеку гульні запамінаюцца і дзецям, і дарослым. У сёлетнім чэмпіянаце ўдзельнічалі 24 установы адукацыі. У кожнай камандзе гулялі наймацнейшыя юнакі і дзяўчаты са сваіх школ.